[{"text_idx": "#000000", "text": "Pryder am fusnesau o achos prinder byd-eang o geir newydd"}, {"text_idx": "#000001", "text": "Disgrifiad o\u2019r llun, Dywed gwerthwyr ceir fel Emyr Jones bod y sefyllfa'n cael effaith ar y gadwyn gyflenwi"}, {"text_idx": "#000002", "text": "Mae yna bryder y gallai busnesau yng Nghymru fynd i'r wal oherwydd y prinder byd-eang o geir newydd."}, {"text_idx": "#000003", "text": "Mewn 10 mlynedd a mwy o werthu ceir dydy Emyr Jones o Garej Regent yng Nghricieth erioed yn cofio cyfnod tebyg."}, {"text_idx": "#000004", "text": "Yn ganolog i'r cyfan mae'r pandemig a thrafferthion y cwmni\u0308au cynhyrchu ceir i gael gafael ar led-ddargludyddion (semi-conductors)."}, {"text_idx": "#000005", "text": "Dyma'r sglodion cyfrifiadurol sy'n rhan annatod bellach o gymaint o'n peiriannau a'n teclynnau."}, {"text_idx": "#000006", "text": "Brexit: Heriau pellach i'r diwydiant ceir'Dim digon o help i'r diwydiant ceir yn sgil Covid'"}, {"text_idx": "#000007", "text": "\"Does dim byd ar gael,\" meddai Mr Jones. \"Mae orders ceir newydd yn cymryd rhyw saith i wyth mis. Gyda rhai modelau fe allai gymryd hyd at flwyddyn."}, {"text_idx": "#000008", "text": "\"Y rheswm ydy'r semi-conductors yma yn fwy na dim byd. Am fod yna brinder o'r rheiny tydyn nhw methu gorffen adeiladu'r ceir."}, {"text_idx": "#000009", "text": "\"Pan ddaeth Covid i ddechrau roedd y showrooms i gyd wrth gwrs wedi cau, a doedd neb yn prynu ceir newydd."}, {"text_idx": "#000010", "text": "\"Naethon nhw stopio'r orders i gyd am fod y ffatri\u0308oedd yn gweithio i drefn just in time. Rw\u0302an, wrth ail-ddechrau, maen nhw wedi gorfod mynd 'no\u0302l i gefn y ciw.\""}, {"text_idx": "#000011", "text": "Prisiau ceir ail law yn codi"}, {"text_idx": "#000012", "text": "68,033 o geir newydd gafodd eu gwerthu ym Mhrydain yn Awst. Roedd hynny yn ostyngiad o 22% o'i gymharu a\u0302'r un mis y llynedd."}, {"text_idx": "#000013", "text": "Mae'r sefyllfa yn ei dro wedi cael effaith ar y farchnad ail-law, gyda phrisiau wedi cynyddu'n aruthrol yn y 12 mis diwethaf."}, {"text_idx": "#000014", "text": "\"Mae mwy a mwy o bobl yn prynu ceir ail-law yn lle ceir newydd - yn enwedig ceir o ryw chwe mis i fyny i ddwy oed. Ond, mae'r rheiny yn brin hefyd a'r cyfan yn gyrru'r prisiau i fyny."}, {"text_idx": "#000015", "text": "\"Mae yna rai ceir chwe mis oed y mae pobl yn gofyn yr un faint a\u0302 char newydd amdanyn nhw - a rhai achosion lle maen nhw'n gofyn hyd yn oed mwy.\""}, {"text_idx": "#000016", "text": "Disgrifiad o\u2019r llun, Mae Gari Wyn yn poeni am effaith y sefyllfa ar yr economi leol yn ehangach"}, {"text_idx": "#000018", "text": "\"Mae yna sawl rheswm dros y sefyllfa bresennol,\" meddai. \"Does yna ddim ceir newydd wedi bod yn cael eu cynhyrchu dros y flwyddyn ddiwethaf."}, {"text_idx": "#000019", "text": "\"Ar ben hynny, doedd y cwmni\u0308au mawr ddim angen ceir newydd. I gymhlethu ymhellach, mae'r semi-conductors yma sy'n allweddol i'n pethau trydanol ni i gyd - o ffonau, i gemau cyfrifiadurol i geir - mae'r rheiny yn anodd i'w cael."}, {"text_idx": "#000020", "text": "\"Mae cynhyrchiant gwerthwyr ceir ar draws Ewrop i lawr i tua 40% o'r hyn maen nhw'n arfer gynhyrchu.\""}, {"text_idx": "#000021", "text": "Ychwanegodd: \"Mae goblygiadau i'r economi leol. Cymerwch Ceir Cymru fel enghraifft. 'Da ni fel arfer yn cadw 150 o geir, ond 'da ni i lawr ar hyn o bryd i 65."}, {"text_idx": "#000022", "text": "\"'Da ni fel arfer yn gwario ryw \u00a330,000 bob mis efo cwmni\u0308au lleol, yn rhoi yn o\u0302l i mewn i'r economi. Mae pawb yn colli allan."}, {"text_idx": "#000023", "text": "\"Pan 'da chi'n dechrau cyfri faint sy'n gweithio yn y diwydiant ceir yng Ngwynedd, mae o'n agos i faint sy'n gweithio yn y diwydiant amaeth."}, {"text_idx": "#000024", "text": "\"Y gwir amdani mae cwmni\u0308au bach yn mynd i gael eu cicio allan o'r busnes. Does dim dwywaith amdani - yn enwedig y cwmni\u0308au yna sy'n benthyg lot fawr o arian."}, {"text_idx": "#000025", "text": "\"Mae hwn yn rhywbeth sydd yma, nid am y tri mis nesa', ond am y 12 mis nesa'. Os 'da chi angen car dros y flwyddyn, ddwy nesa' yna fydd raid i chi dalu'r pris.\""}, {"text_idx": "#000026", "text": "Disgrifiad o\u2019r llun, Mae ceir newydd yn fwyfwy anodd i'w cael erbyn hyn, medd arbenigwyr yn y diwydiant"}, {"text_idx": "#000027", "text": "'No\u0302l yng Nghricieth a mae Emyr Jones hefyd yn credu y bydd y cyfan yn cymryd amser."}, {"text_idx": "#000028", "text": "\"Mae'n siw\u0302r eich bod chi'n edrych ar ddwy flynedd o leiaf, ond sa'n gallu bod yn hirach na hynny. Mae'r rhan fwyaf o bobl efo'i cycle lle maen nhw'n newid ceir bob ryw dair i bum blynedd."}, {"text_idx": "#000029", "text": "\"Ond gan nad oes yna lawer yn newid eu ceir rw\u0302an, yna 'da ni'n edrych ar ddwy i dair blynedd arall lle na fydd digon o geir newydd ar y farchnad.\""}, {"text_idx": "#000030", "text": "Brexit: Heriau pellach i'r diwydiant ceir17 Mawrth 2021'Dim digon o help i'r diwydiant ceir yn sgil Covid'22 Medi 2020"}, {"text_idx": "#000031", "text": "Brexit: Heriau pellach i'r diwydiant ceir"}, {"text_idx": "#000032", "text": "'Dim digon o help i'r diwydiant ceir yn sgil Covid'"}, {"text_idx": "#000034", "text": "Clare Drakeford: Gwraig y Prif Weinidog wedi marwPublished11 awr yn o\u0302lDau gerddwr wedi marw ar o\u0302l gwrthdrawiad carPublished11 awr yn o\u0302lPrinder bysiau yn achosi pryder yng NgheredigionPublished23 awr yn o\u0302l"}, {"text_idx": "#000036", "text": "Dau gerddwr wedi marw ar o\u0302l gwrthdrawiad car"}, {"text_idx": "#000037", "text": "Prinder bysiau yn achosi pryder yng Ngheredigion"}, {"text_idx": "#000040", "text": "'Mae Portmeirion yn le sbesial'"}, {"text_idx": "#000043", "text": "'Nathon ni gyd ddweud... 'nawn ni jest mynd amdani ta!'"}]